

**Písomný výstup pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola Sama Cambela, Školská 14, 976 13 Slovenská Ľupča |
| 1. Názov projektu | Zvýšenie kvality vzdelávania na ZŠ Sama Cambela v Slovenskej Ľupči |
| 1. Kód projektu ITMS2014+ | 312011R070 |
| 1. Názov pedagogického klubu | **5.6.3. Pedagogický klub - finančná gramotnosť s písomným výstupom** |
| 1. Meno koordinátora pedagogického klubu | Mgr. Anna Dávidová |
| 1. Školský polrok | september 2019 – január 2020 |
| 1. Odkaz na webové sídlo zverejnenia písomného výstupu | [www.zsslovlupca.edu.sk](http://www.zsslovlupca.edu.sk) |

10.

|  |
| --- |
| **Úvod:**  Klub bol zameraný na riešenie úloh z finančnej gramotnosti, ktoré vychádzali z reálnych situácií. Úlohy zostavovali nielen učitelia, ale aj žiaci. Učitelia vytvorili a využívali inovatívne vyučovacie metódy a formy (zážitkové učenie, projektové vyučovanie, kvíz). Zo zozbieraných materiálov sme začali vytvárať zbierku úloh zameraných na finančnú gramotnosť.  **Stručná anotácia**  Výstup bude mať dve časti :  1. návrh inovatívnych metód vo vyučovaní finančnej gramotnosti  2. návrh zbierky úloh s tematikou finančnej gramotnosti  **Kľúčové slová**  Finančná gramotnosť, finančná zodpovednosť, plánovanie a hospodárenie s financiami, Euro – naša mena, kvíz a relácia do školského rozhlasu  **Zámer a priblíženie témy písomného výstupu**  Zámerom písomného výstupu je ponúknuť kolegom, učiteľom 2. stupňa ZŠ pomôcku – konkrétne zbierku úloh zostavenú z vybraných príkladov, overených na 2. stupni ZŠ. Pri výbere jednotlivých úloh sme vychádzali z našich dlhoročných skúseností a k výberu najvhodnejších úloh sme prišli po výmene skúseností z aplikácií úloh v praxi. Základným cieľom obsahu zbierky je vychovať finančne gramotného jednotlivca, ktorý sa orientuje v súčasnom finančnom svete a dosiahne znalosti, schopnosti a hodnotové postoje potrebné k tomu, aby sa dokázal finančne zabezpečiť. Úlohy a aktivity sú zamerané na rozvoj matematického a kritického myslenia a zvýšenia finančnej gramotnosti. Pri výbere inovatívnych metód sme zvažovali aktivity jednoducho realizovateľné na vyučovacej hodine, tomu sme prispôsobili aj výber pomôcok. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Jadro:**  **Popis témy/problém**  **1. Návrh inovatívnych metód vo vyučovaní finančnej gramotnosti**   1. **Aktivity ku Dňu eura:**   **Pomôcky -** bankovky, papier rôzneho formátu, mapa Eurozóny, obrázky mincí a bankoviek, nožnice, lepidlo, ceruzky, perá, fixky  **Popis aktivity:**   1. **Oboznámenie sa so základnými informáciami o €**   Žiakom bol prečítaný text o eure, pričom mali možnosť doplniť chýbajúce slová.  **Medzinárodný deň Eura – 24. september**  Od 1. januára 2009 patrí aj Slovensko medzi krajiny, ktoré začali používať euro a nahradilo tak pôvodnú menu .........................................  Prechod na euro bol plynulý. Od 1. decembra 2008 si mohli obyvatelia kúpiť tzv. **štartovací balíček** a predzásobiť sa tak hotovosťou potrebnou na začiatku roka. Štartovací balíček obsahoval 45 mincí v hodnote 16,60 € a predával sa za 500 Sk. Išlo o 2 dvojeurové mince, 6 jednoeurových mincí, 8 päťdesiatcentoviek a dvadsaťcentoviek, 6 desaťcentoviek a 5 mincí v hodnote 5 centov, 2 centov a v hodnote 1 centu.  **Konverzný kurz** slovenskej koruny k euru bol:  **1 € = .......................... Sk**  Bol stanovený 8. júla 2008 Radou EÚ a od 24.8.2008 do 31.12.2009 sa používal na duálne zobrazovanie cien tovarov a služieb. Týmto kurzom boli prvého januára 2009 prepočítané všetky hodnoty v korunách na euro.  Euro je oficiálnou menou krajín Európskej únie, ktoré spoločne tvoria eurozónu. Euro je v rámci eurozóny jediným zákonným platidlom. Euro je druhá najdôležitejšia mena na svete.  Niektoré krajiny EÚ ešte nesplnili kritériá potrebné na vstup do eurozóny, zatiaľ čo iné krajiny ([Dánsko](https://europa.eu/european-union/about-eu/countries/member-countries/denmark_sk) a [Spojené kráľovstvo](https://europa.eu/european-union/about-eu/countries/member-countries/unitedkingdom_sk)) sa rozhodli nezúčastniť sa.  V súčasnosti má Eurozóna 19 členských krajín, pričom 12 krajín sa považuje za zakladajúce -Belgicko, Fínsko, Francúzsko, Grécko, Holandsko, Írsko, Luxembursko, Nemecko, Portugalsko, Rakúsko, Španielsko, Taliansko - odtiaľ **12 hviezd na minciach**.  Následne sa pripojili: Slovinsko, Cyprus a Malta, Slovensko, Estónsko, Lotyšsko a Litva .  Okrem európskych krajín sa euro ako oficiálne platidlo používa aj v ďalších krajinách: Francúzska Guyana, Guadeloupe, Martinik, Réunion, Mayotte, Svätý Martin, Azory, Madeira, Kanárske ostrovy. Ide o krajiny pod správou členských krajín eurozóny.  Na základe dohôd s Európskou úniou používa euro ako svoju menu Monako, San Maríno, Vatikán a Andorra.  Jednostranne, bez dohody s EÚ, zaviedli euro Čierna Hora a Kosovo. Aby krajina mohla zaviesť euro, musí splniť tzv. maastrichtské konvergenčné kritériá.  **Vzhľad mincí a bankoviek**  Názov „euro“ bol vybraný v roku 1995 na zasadnutí Európskej rady v Madride.  Symbol € vychádza z gréckeho písmena epsilon a obsahuje prvé písmeno slova „Európa“ a 2 paralelné čiary, ktoré znamenajú stabilitu.  **Eurové mince** sú vydané v ................. nominálnych hodnotách:   * 2 eurá, 1 euro, 50 centov, 20 centov, 10 centov, 5 centov, 2, centy, 1 cent * na prednej strane mincí je zobrazená mapa Európy, 12 hviezd z európskej vlajky, nominálna hodnota a označenie "cent" alebo "euro" * pri vytvorení zadnej strany mincí si môže každá z členských krajín určiť vlastný motív - ten slovenský je:   + dvojkríž na trojvrší na 1 a 2 eurovej minci   + Bratislavský hrad a štátny znak  na 50, 20 a 10 centovej minci   + tatranský štít ..................... - symbol zvrchovanosti slovenského národa a štátny znak na 5, 2 a 1 centovej minci   Eurobankovky sú vydávané v ........... resp. v 6 nominálnych hodnotách.   * 5 eur, 10 eur, 20 eur, 50 eur, 100 eur, 200 eur, 500 eur (posledná 500 eurová bankovka sa prestála vydávať a postupne sa sťahuje z obehu) * ústredným motívom eurobankoviek sú okná, brány a mosty, čo predstavuje **európskeho ducha otvorenosti a spolupráce**   Mosty na rubovej strane bankoviek nie sú skutočné stavby; iba ich pripomínajú. Majú symbolizovať posilňovanie väzieb medzi európskymi národmi.  Druhá séria eurových bankoviek sa nazýva Európa, pretože bankovky nesú portrét Európy, postavy z gréckej mytológie. Tá bankovkám dodáva ľudský rozmer a z jej mena je samozrejme odvodený aj názov nášho kontinentu.  Dizajn eurových bankoviek navrhol rakúsky výtvarník Robert Kalina, ktorý jednotlivé nominálne hodnoty stvárnil v podobe rôznych architektonických slohov.  Téma „epochy a slohy“ použitá v prvej sérii je zachovaná aj v sérii Európa. Nové bankovky však majú vynovený vzhľad a výraznejšie farby.   |  |  |  | | --- | --- | --- | | **Hodnota** | **Prevažujúca farba** | **Výtvarný sloh** | | 5 € | Sivá | klasický | | 10 € | Červená | románsky | | 20 € | Modrá | gotický | | 50 € | Oranžová | renesančný | | 100 € | Zelená | baroko a rokoko | | 200 € | Žltohnedá | železná a sklenená architektúra |   Na bankovke 500 € je vyobrazená architektúra 20. storočia od roku 1930.  Ochranné prvky série Európa (na dotyk, proti svetlu, pod uhlom, ďalšie prvky)   * + - vystupujúca tlač     - vodoznak s portrétom     - ochranný prúžok     - okienko s portrétom     - hologram s portrétom     - satelitný hologram     - smaragdové číslo  Jednotná mena je prínosom pre cestujúcich, ktorí nemusia pri prechádzaní z krajiny do krajiny meniť peniaze, a strácať tak percentá pri každej transakcii. Platby a preprava tovaru v rámci členských krajín EÚ sú rýchlejšie, spoľahlivejšie a lacnejšieVýhody eura pre podnikateľov: zníženie nákladov pri konvertovaní eura, odstránenie kurzového rizika, možnosť vedenia jedného účtu pre všetkých partnerov eurozóny.Zdroj: finance.sk; ecb.europa.eu  1. **Fyzické preskúmanie všetkých ochranných prvkov 20-eurovej bankovky**   Na konkrétnom príklade eurobankovky v hodnote 20 € sme si so žiakmi ukázali všetky ochranné prvky na dotyk, proti svetlu, pod uhlom a pod.   1. **Overenie poznatkov o problematike prostredníctvom kvízu**   Následne boli preverené znalosti žiakov pomocou zostaveného kvízu. Žiaci boli rozdelení do dvoch skupín a navzájom súperili. Tí, ktorí dosiahli viac správnych odpovedí, vyhrali.   1. **Tvorba plagátov „€ - naša mena“**   Žiaci dostali za úlohu na papier formátu A3 zostaviť plagáty, ktoré by zachytávali podstatu eura. Touto formou si žiaci upevňovali vedomosti a rozvíjali tímového ducha. Na plagáty písali krajiny Eurozóny, lepili obrázky v spojitosti s €, kreslili vlajky a pod. Výsledné plagáty boli vyvesené na nástenke v hlavnej budove školy, kde ich mali možnosť vidieť ostatní žiaci ZŠ a oboznámiť sa s danou témou.  20191008_150406   1. **Vytvorenie kvízu žiakmi ôsmych tried a jeho zverejnenie pre všetkých žiakov ZŠ Sama Cambela na nástenke spolu s plagátmi o našej mene**   Úlohou žiakov bolo na základe získaných poznatkov samostatne zostaviť kvíz pre ostatných žiakov ZŠ. Opäť žiaci pracovali tímovo, vymýšľali otázky, k nim odpovedajúce možnosti. Z otázok sme vybrali 12, ktoré sme umiestnili na nástenku k plagátom.   1. Kedy sa u nás zaviedla mena €?    1. 1. január 2008    2. 1. január 2009    3. 1. január 2010 2. Aký bol konverzný kurz SKK voči 1 €?    1. 27,320 SKK    2. 30,126 SKK    3. 20,126 SKK 3. Koľko členských krajín sa považuje za zakladajúce Eurozónu?    1. 2    2. 20    3. 12 4. Využívajú € aj krajiny, ktoré nie sú súčasťou Eurozóny?    1. Áno    2. Nie 5. V ktorom roku bol vybraný názov „euro“ a kde?    1. 1876, v Paríži    2. 1973, v Londýne    3. 1995, v Madride 6. Na čoho prednej strane je zobrazená mapa Európy?    1. Papierové peniaze – bankovky    2. Kovové peniaze – mince    3. Mapa Európy zobrazená nikde nie je 7. Na ktorej bankovke je prevládajúca farba červená?    1. 50 €    2. 200 €    3. 10 € 8. Akú hodnotu má najväčšia eurobankovka?    1. 1 000 €    2. 500 €    3. 5 000 € 9. Kde sa razia slovenské euromince?    1. Brusel    2. Berlín    3. Kremnica 10. Na rubovej strane bankoviek sú zobrazené mosty. Ide o skutočné mosty?     1. Áno     2. Nie     3. Iba niektoré 11. Aké sú ochranné prvky na bankovkách?     1. Vystupujúca tlač, ochranný prúžok, vodoznak s portrétom     2. Lesklý papier, ochranný kolok, ostrý znak     3. Premenlivé písmená, ochranný čiarový kód, znak Európy 12. Ak by ste mali v peňaženke po 1 kuse z každej mince, dokopy by ste mali:     1. 4,38 €     2. 3,58€     3. 3,88 € 13. **Vyhlásenie súťaže (nástenka, školský rozhlas)**   Vybraní žiaci odprezentovali súťaž v školskom rozhlase v nasledovnom znení:  „Pri príležitosti Medzinárodného dňa Eura, čo je 24. september, sme si my žiaci 8.A a 8.B pre vás pripravili súťaž s názvom Poznáš našu menu? Jedná sa o niekoľko otázok, ktoré sú vyvesené na nástenke vo vestibule. Pokúste sa správne odpovedať na otázky a vložte odpovede na určené miesto. Víťazi budú odmenení vecnými cenami. Súťaž prebieha celý dnešný deň. Zapoj sa s vyhraj!“     1. **Vyhodnotenie výsledkov, odovzdanie cien výhercom a uverejnenie správnych odpovedí spolu s ďalšími zaujímavými informáciami o našej mene.**   **Medzinárodný deň Eura – 24. september**    správne odpovede  Od **1. januára 2009** patrí aj Slovensko medzi krajiny, ktoré začali **používať euro** a nahradilo tak pôvodnú menu slovenskú korunu.  Konverzný kurz slovenskej koruny k euru bol:  1 € = 30,126 Sk  V súčasnosti má Eurozóna 19 členských krajín, pričom **12 krajín sa považuje za zakladajúce** - Belgicko, Fínsko, Francúzsko, Grécko, Holandsko, Írsko, Luxembursko, Nemecko, Portugalsko, Rakúsko, Španielsko, Taliansko - odtiaľ **12 hviezd na minciach**. Následne sa pripojili: Slovinsko, Cyprus a Malta, Slovensko, Estónsko, Lotyšsko a Litva.  Okrem európskych krajín sa **euro ako oficiálne platidlo** používa **aj v ďalších krajinách**: Francúzska Guyana, Guadeloupe, Martinik, Réunion, Mayotte, Svätý Martin, Azory, Madeira, Kanárske ostrovy. Ide o krajiny pod správou členských krajín eurozóny. Na základe dohôd s Európskou úniou používa euro ako svoju menu Monako, San Maríno, Vatikán a Andorra. Jednostranne, bez dohody s EÚ, zaviedli euro Čierna Hora a Kosovo.  Názov **„euro“** bol vybraný v roku **1995** na zasadnutí Európskej rady v **Madride**.  Na prednej **strane mincí** je zobrazená **mapa Európy**, 12 hviezd z európskej vlajky, nominálna hodnota a označenie "cent" alebo "euro".  Na bankovke v **hodnote 10 €** je prevládajúca **farba červená**.  **Najväčšia eurobankovka** má hodnotu **500 €.**  Slovenské euromince sa razili **v Kremnici.**  **Mosty** na rubovej strane bankoviek **nie sú skutočné stavby**; iba ich pripomínajú. Majú symbolizovať **posilňovanie väzieb medzi európskymi národmi.**  **Ochranné prvky** série Európa (na dotyk, proti svetlu, pod uhlom, ďalšie prvky) sú:   * + 1. **vystupujúca tlač**     2. **vodoznak s portrétom**     3. **ochranný prúžok**     4. **okienko s portrétom**     5. **hologram s portrétom**     6. **smaragdové číslo**   Ak mám v peňaženke **z každej mince po 1 kuse**, dokopy mám **3,88 €.**  **Euro** je oficiálnou menou krajín Európskej únie, ktoré spoločne tvoria **eurozónu**.  Aby krajina **mohla zaviesť euro**, musí splniť **tzv. maastrichtské konvergenčné kritériá**.  **Symbol €** vychádza z gréckeho písmena **epsilon** a obsahuje prvé písmeno slova „Európa“ a **2 paralelné čiary**, ktoré znamenajú **stabilitu.**  **Eurové mince** sú vydané v ôsmich nominálnych hodnotách:   * 2 eurá, 1 euro, 50 centov, 20 centov, 10 centov, 5 centov, 2, centy, 1 cent * pri vytvorení zadnej strany mincí si môže každá z členských krajín **určiť vlastný motív** - ten **slovenský** je:   + dvojkríž na trojvrší na 1 a 2 eurovej minci   + Bratislavský hrad a štátny znak  na 50, 20 a 10 centovej minci   + tatranský štít Kriváň - symbol zvrchovanosti slovenského národa a štátny znak na 5, 2 a 1 centovej minci   **Eurobankovky** sú vydávané v 7, resp. v 6 nominálnych hodnotách:   * 5 eur, 10 eur, 20 eur, 50 eur, 100 eur, 200 eur, 500 eur * ústredným motívom eurobankoviek sú okná, brány a mosty, čo predstavuje **európskeho ducha otvorenosti a spolupráce**   **B) Spoločenská hra Finančná odysea:**  **Pomôcky** - Spoločenská hra Finančná odysea, karta hráča, pero    **Popis aktivity:**  1. Hra začína dohodnutím si cieľových hodnôt – hotovosť, investície, úvery,  poistenie, pasívne príjmy, majetok. Tieto si môže učiteľ nastaviť podľa  veku a schopností žiakov. Nemusí zaradiť všetky hodnoty.  2. Hádžeme hracou kockou a posúvame figúrky po hracom pláne.  3. Prechádzame políčkami: možnosť, príležitosť, extra príjem a extra výdaj.  Pri postavení figúrky na políčko si zoberieme kartu, na ktorej je opísaná  situácia, ktorú môžeme a niekedy aj nemusíme prijať. Tým sa finančne  zabezpečíme, alebo môžeme aj stratiť, či zbankrotovať. Pri ťahaní kartičiek  riešime rôzne finančné situácie, alebo odpovedáme na otázky z finančnej  oblasti. Za správnu odpoveď môžeme získať financie a pravdaže pri  nesprávnej odpovedi stratiť financie.  4. Vyhráva ten hráč, ktorý prvý dosiahne dohodnuté cieľové hodnoty  **C) Hranie sa na obchod**  **Pomôcky:** ponukové letáky rôznych obchodov, nožnice, kalkulačka (detská  pokladňa), hracie peniaze  **Popis aktivity:**  1. rozdelenie žiakov do skupín – nákupcovia, predajcovia  2. určenie nákupného zoznamu, podmienok úspešnosti hry  3. hľadanie najvýhodnejších akcií  4. nakupujúci navštevujú stanovištia s tovarom (výstrižky z ponukových  letákov) a vyberajú najvýhodnejšie ponuky  5. tovar uložia do nákupného košíka a zaplatia hracími peniazmi  6. vyhráva skupina, ktorá najlepšie využila zľavy  **Obmeny hry:** určenie finančného stropu, porovnanie cien v rôznych  obchodoch, posúdenie výhodnosti kúpy množstevných zliav  **2. Návrh zbierky úloh s tematikou finančnej gramotnosti**  Pripravovaná zbierka bude mať 4 časti. V tomto písomnom výstupe sa venujeme 1.časti: Domácnosť- plánovanie a hospodárenie s peniazmi, vianočné nákupy, výhodnosť zliav, akcie  **1. úloha**  Janko Centík si v obchode všimol akciu na jeho obľúbené oblátky. Pomôž Jankovi zistiť, či kúpa oblátok s pridanými 20% ZDARMA je výhodnejšia, ako pôvodná ponuka.  Poznámky pre učiteľa:   * *Navádzajúcimi otázkami usmerníme žiakov, ktoré balenie by bolo najvýhodnejšie kúpiť a prečo.* * *Zisťujeme, či je akcia výhodnejšia v hmotnosti, alebo v cene.* * *Riešenie smerujeme k záveru, že z výpočtov z údajov na cenovkách nie je ani jeden výrobok v akcii so zľavou.* * *Žiakov upozorňujeme na dôležitosť jednotkovej ceny, ktorá práve v tejto akcii je zavádzajúca. V ďalšej diskusii upozorňujeme na rôzne praktiky obchodníkov*   Obrázok  **2.úloha**  Janko Centík s 2 súrodencami roznášali letáky počas letných prázdnin. Touto brigádou sa im podarilo zarobiť a ušetriť 1 500 €. Skôr ako sa rozhodnú, na čo ich použijú, chcú svoje úspory rozumne zhodnotiť. Janko si pamätá z vyučovacích hodín matematiky o finančnej gramotnosti, že s financiami treba zaobchádzať veľmi zodpovedne, preto si v niekoľkých bankách zistil podmienky zhodnotenia zarobených peňazí. Zistené údaje z jednotlivých bánk sú v nasledujúcej tabuľke.   |  |  |  |  | | --- | --- | --- | --- | | banka | vklad | Jednoduché úročenie | Poplatok za vedenie účtu na rok | | Jednotka | 1500 € | 1,2 % p.a. + bonus 20 € | 6 € | | Dvojka | 1,2 % p.a. + prémia 10 % z ročného vkladu | 12 € | | Trojka | 0,6 % p.m. | 10 € |   Do ktorej banky by ste poradili Jankovi a jeho súrodencom vložiť peniaze, aby dosiahol maximálne zhodnotenie svojich úspor a akú sumu by pri tom mohol získať?  Poznámky pre učiteľa:   * *So žiakmi diskutujeme o rôznych možnostiach získania a šetrenia financií (upratovanie, práca nad rámec bežných povinností, brigády, finančné dary k sviatkom, zbery druhotných surovín, odkladanie si peňazí)* * *Návšteva pobočky banky v blízkom okolí, alebo informácie z ich webových stránok, zhromaždenie ponukových materiálov (podľa možnosti aj viac pobočiek)* * *Oboznámenie sa so základnými pojmami v bankovníctve* * *Výpočty z tabuľky*   **3.úloha**  Jankova Centíkova rodina plánuje v lete týždňový pobyt pri Liptovskej Mare. Využijú vianočné akcie cestovných kancelárií:  Cestovná kancelária „Cestuj s nami“ ponúka týždenný pobyt za 140 € pre dospelého, dieťa má zľavu 50 %.  Cestovná kancelária „Objavujme Slovensko“ ponúka týždenný pobyt za 160 € pre dospelého, prvé dieťa má zľavu 50 % a druhé až 70 %.  Cestovná kancelária „Hurá za zážitkami“ ponúka týždenný pobyt za 180 € pre dospelú osobu, prvé dieťa platí polovicu a každé ďalšie ide zadarmo.  Ktorá ponuka je pre Centíkovcov najvýhodnejšia, ak pocestuje celá rodina ?  Poznámky pre učiteľa:   * *Na začiatok využijeme medzipredmetové vzťahy a porozprávame sa o možnostiach rekreácie a turistického ruchu na Slovensku* * *Zber z webových stránok rôznych cestovných kancelárií o možnostiach rekreácie na Slovensku, porovnávanie ich výhodnosti* * *Výpočty zo zadaného textu* |

|  |
| --- |
| **Záver:**  **Zhrnutia a odporúčania pre činnosť pedagogických zamestnancov**  Nasledovné činnosti boli vybrané, lebo najlepšie korešpondujú s cieľmi klubu a rozvojom finančnej gramotnosti. Náš klub sa zameral na finančnú gramotnosť, nakoľko vidíme nedostatky v praktických skúsenostiach u žiakov. Nedostatky sú najmä pri riešení úloh zo života, žiaci majú málo skúseností, nedokážu správne hospodáriť s finančnými prostriedkami, neorientujú sa v spotrebiteľskom svete.  Odporúčame kolegom využívať rôzne aktivity na rozvoj finančnej gramotnosti, aby žiakov čo najviac zaujali a prejavili aktívny záujem.  Finančná gramotnosť podľa NŠFG je „Schopnosť využívať poznatky, zručnosti a skúsenosti na efektívne riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti“ ( MŠVVaŠ SR, 2014) |

|  |  |
| --- | --- |
| 1. Vypracoval (meno, priezvisko) | Mgr. Anna Dávidová |
| 1. Dátum | 31.01.2020 |
| 1. Podpis |  |
| 1. Schválil (meno, priezvisko) | Mgr. Renáta Maloveská, Mgr. Dagmar Jakušová, Ing.Petra Lesníková, PhD. |
| 1. Dátum | 31.01.2020 |
| 1. Podpis |  |